MVVM Diagram Designer - CodeProject 10,837,387 members (66,262 online)
Last Visit: 31-Dec-99 18:00 Last Update: 2-Sep-14 18:49Refresh« Prev123456 Next » Nje kwa - Swahili - Engels Vertaling en Voorbeelden
Je was op zoek naar: nje kwa (Swahili - Engels)
cant do anything cause of your name
gustarÃ­as (Spaans>Chinees (Vereenvoudigd))en todo tiempo ama el amigo (Spaans>Engels)carabinera (Spaans>Italiaans)course (Maleis>Chinees (Vereenvoudigd))amigos para siempre (Spaans>Engels)asistencia medica bÁsica in urgencias , (Spaans>Engels)餌食珍道中 (Japans>Engels)via qua venimus pulchra erat (Latijn>Engels)isinakaniya (Tagalog>Latijn)gram flour (Engels>Swahili)maksud everything will be okay (Engels>Maleis)asi es la vida (Italiaans>Spaans)apa maksud drop (Engels>Maleis)job safety concept (Engels>Italiaans)possessed (Engels>Maleis)fenugreek leaf (Engels>Tagalog)ticklish in tagalog (Engels>Tagalog)書類分類保存 (Engels>Frans)safflower (Engels>Arabisch)handeldirectoraat (Nederlands>Italiaans)civil debt (Engels>Maltees)tata (Indonesisch>Tjechisch)pero hindi nagtagal (Tagalog>Engels)it could have been worse (Engels>Tagalog)maine kiya hai (Hindi>Engels) Dokters by twee groot mediese konferensies in Italië stel belang in bloedlose behandeling
LEES IN Afrikaans Amharies Armeens Azerbeidjans Brasiliaanse Gebaretaal Chichewa Deens Duits Engels Fidjiaans Fins Frans Georgies Hebreeus Hongaars Indonesies Italiaans Japannees Kantonnese Chinees (Tradisioneel) Kantonnese Chinees (Vereenvoudig) Kinyarwanda Kirgisies Koreaans Kroaties Maleis Malgassies Mandarynse Chinees (Tradisioneel) Mandarynse Chinees (Vereenvoudig) Mianmees Nederlands Noors Oekraïens Pools Portugees Roemeens Russies Serwies Serwies (Romeins) Slowaaks Sloweens Spaans Swahili Sweeds Tagalog Thai Turks
Broers en susters gee inligting oor bloedlose mediese behandeling by die Gesamentlike Konferensie van die Wetenskaplike Vereniging vir Chirurgie in Rome
Mediese spesialiste by ons uitstalling by die SIAARTI-konferensie in Palermo
Baie dokters het hulle waardering uitgespreek vir die wêreldwye netwerk wat ons organisasie beskikbaar gemaak het. Hierdie netwerk gee inligting oor mediese en chirurgiese strategieë om bloedoortappings te vermy. Die Hospitaalinligtingsdienste (Italië) by die takkantoor van Jehovah se Getuies in Rome is deel van hierdie wêreldwye netwerk. Aan die einde van 2018 het verteenwoordigers van die Hospitaalinligtingsdienste (Italië) en plaaslike lede van die Hospitaalskakelkomitee ’n uitstalling met inligting gehad by die Nasionale Konferensie van die Italiaanse Vereniging van Narkose, Analgesie, Resussitasie en Intensiewe sorg (SIAARTI). Dit is van 10-13 Oktober 2018 in Palermo, Sisilië, gehou. Onmiddellik ná hierdie konferensie het die broers ook ’n uitstalling gehad by die Gesamentlike Konferensie van die Wetenskaplike Vereniging vir Chirurgie in die “La Nuvola”-konferensiesentrum in Rome.
Sulke konferensies gee ons die kans om op dieselfde tyd die nuutste inligting oor bloedlose behandeling aan baie belangstellende spesialiste te gee. Daar was 2 800 narkotiseurs by die konferensie in Palermo. Die konferensie in Rome word beskou as die grootste konferensie oor chirurgie wat nog ooit in Italië gehou is en is deur 3 500 chirurge bygewoon. Verteenwoordigers van verskillende gerespekteerde mediese institute was ook daar. Dit sluit ook lede in van al die Italiaanse verenigings van chirurgie en van die Italiaanse Afdeling van die Amerikaanse Universiteit van Chirurgie. ’n Paar verskillende nasionale institute, soos die Departement van Gesondheid, het die konferensie ondersteun.
Die narkotiseur Vincenzo Scuderi van die Policlinico-hospitaal van Catania, Sisilië, was by ons uitstalling by die konferensie in Palermo. Op 18 Januarie 2019 het hy ’n noodoperasie op ’n Getuie-pasiënt gedoen wat ’n aorta-disseksie gehad het. Hy kon hierdie baie ingewikkelde prosedure doen sonder om bloed te gebruik. Dr. Scuderi verduidelik: “[Julle uitstalling] by die SIAARTI-konferensie in 2018 het baie gehelp. Die inligting wat julle ons gegee het, was van groot hulp.”
Op die oomblik het meer as 5 000 dokters in Italië ingestem om pasiënte wat Jehovah se Getuies is, te behandel met veilige, effektiewe mediese en chirurgiese tegnieke waarvoor bloedoortappings nie nodig is nie. Elke jaar in Italië word gemiddeld 16 000 Getuie-pasiënte sonder bloedoortappings behandel.
Ná die konferensies praat narkotiseurs en chirurge oor hulle ondervindinge met pasiënte wat Jehovah se Getuies is.
“Ek behandel al jare lank pasiënte wat Jehovah se Getuies is. Die SIAARTI-studiegroep oor Bio-etiek het ’n Werkgroep wat ’n opname maak van die weiering van bloedoortappings. Oor die afgelope paar jaar het hierdie Werkgroep riglyne vir narkotiseurs gegee om hulle te help om ’n standaard te volg wanneer hulle ’n pasiënt behandel met ’n ingewikkelde chirurgiese toestand of wat komplikasies kry as gevolg van narkose. So sal al die dokters weet hoe om die pasiënt se siekte op die beste manier te behandel. Hierdie riglyne sê duidelik dat ‘elke persoon die basiese reg het om self te besluit oor watter gesondheidsorg hulle bereid is om te aanvaar en dit word gewaarborg deur die Grondwet (Artikel 2, 13 en 32), die Universele Verklaring van Menseregte, die Oviedo-verdrag en die Manifes van Basiese Regte van die Europese Unie.” – Antonio Corcione, koördineerder van die streeksoorplantingsentrum vir die Campania-streek, direkteur van narkose en intensiewe sorg -afdeling by die Monaldi-hospitaal, voormalige president van die Italiaanse Vereniging vir Narkose, Analgesie, Resussitasie en Intensiewe sorg (SIAARTI)
“Ek het Jehovah se Getuies behandel, en dit het vir my en al my kollegas gemotiveer om ons tegnieke te verbeter sodat ons nie bloed verloor gedurende operasies nie en pasiënte ná operasies kan help. Op hierdie manier verminder ons die behoefte na bloedoortappings. Hierdie tegnieke is voordelig vir mense wat bloed weier en help ons om bloedoortappings te vermy by baie ander pasiënte wat wel bloed aanvaar.” – Ugo Boggi, professor van algemene chirurgie by die Universiteit van Pisa (Italië), adjunk-medeprofessor van chirurgie by die Universiteit van Pittsburgh (VSA), aanstaande voorsitter van die Italiaanse Vereniging vir Orgaanoorplanting (SITO)
“Leweroorplantings is die ingewikkeldste van alle oorplantings. Daar is ’n groot gevaar dat die pasiënt kan uitbloei. Ten spyte hiervan kan ons sê dat ons effektiewe tegnieke geleer het om bloeding te vermy omdat ons wetenskaplike bewyse van duisende gevalle regoor die wêreld het met tienduisende leweroorplantings. Ons weet hoe om bloedoortappings te vermy. Die oorgrote meerderheid leweroperasies, selfs oorplantings, word heeltemal sonder bloed gedoen. Wanneer ons nou leweroperasies doen, gee ons baie min bloedoortappings omdat ons nie meer die tegnieke gebruik wat ons ’n paar jaar gelede gebruik het nie. Ons gebruik nou ’n baie akkurate soort chirurgie wat elke bloedvat monitor. Ek wil vir Jehovah se Getuies dankie sê, want as gevolg van hulle het ons aandag gegee aan bloedbesparing, iets wat ons nie 10 of 15 jaar gelede gedoen het nie.” – Umberto Cillo, professor van algemene chirurgie en hoof van die hepatobiliêre en leweroorplantings-afdeling van die Universiteit van Padua, voorsitter van die Italiaanse Vereniging vir Orgaanoorplanting (SITO)
“Ek respekteer Getuie-pasiënte baie as gevolg van hulle sterk geloof. En dit is een van die redes hoekom ek oor die jare altyd probeer het om hulle gelukkig te hou. Ek dink hierdie mense verdien die grootste respek. Jehovah se Getuies is nie mense wat wil doodgaan of martelaars wil wees nie. Hulle wil graag goeie mediese sorg hê.” – Francesco Corcione, professor van chirurgie aan die Universiteit van Napels Federico II, emeritus-voorsitter van die Italiaanse Vereniging vir Chirurgie (SIC), erelid van die Nasionale Akademie van Chirurgie in Parys, Frankryk
“My ondervinding met Jehovah se Getuies het my verder oortuig dat dokters en verpleegsters diep respek moet hê vir die kulturele en godsdienstige oortuigings van pasiënte. Ek dink dat dit ook onlangs erken is in Italië deur Wet 219 van Desember 2017 wat ‘Voorsienings vir ingeligte toestemming en vooraf opgestelde, skriftelike wense’ genoem word. Hierdie wet sê dat ’n dokter of verpleegster ’n pasiënt net kan behandel as die pasiënt heeltemal verstaan en ingestem het om die behandeling te kry. As die chirurg op ’n duidelike en maklike manier vir die pasiënt verduidelik wat die behandeling behels, kan die pasiënt en die dokter verantwoordelikheid neem vir die behandeling. Die pasiënt het dan ook meer vryheid om te besluit wat hy wil hê. Die behandeling sal ook meer effektief wees.” – Luca Ansaloni, direkteur van algemene en noodchirurgie van die Bufalini-hospitaal in Cesena, voorsitter van die Italiaanse Vereniging vir Chirurgiese Fisiopatologie (SIFIPAC)
“Jehovah se Getuies het ’n belangrike bydrae gemaak tot die verbetering van behandelings-strategieë wat bloedoortappings vermy. Nuwe chirurgiese tegnieke help chirurge wat die wense van pasiënte wil respekteer en vir godsdienstige redes weier om bloedoortappings te aanvaar. Wanneer pasiënte sonder bloed behandel word, is dit goedkoper en beter.” – Diego Piazza, voorsitter van die Italiaanse Mediese Vereniging van Catania, direkteur van onkologiese chirurgie by die Garibaldi-Nesima-hospitaal van Catania, voormalige voorsitter van die Italiaanse Vereniging van Hospitaalchirurge (ACOI)
“Party mense dink dat bloedoortappings skadeloos is. Hulle hou van bloedoortappings omdat dit oral beskikbaar is, redelik goedkoop is en maklik is om voor te skryf. Hulle hou ook van hierdie soort behandeling omdat dit hemoglobien-vlakke vinnig laat styg in pasiënte. Vir hierdie redes gee baie dokters bloedoortappings. Maar elke jaar is daar al hoe meer bewyse dat oortappings van gekonsentreerde rooibloedselle of ander bloedkomponente skadelike gevolge kan hê. En navorsing wys dat pasiënte wat bloedoortappings gekry het, meer probleme ondervind as pasiënte wat dit nie kry nie. Mense wat bloedoortappings kry, is meer geneig om siek te word of dood te gaan, en hulle moet langer in die hospitaal bly as gevolg van beroertes, nierskade, bloedklonte, infeksies of lugwegprobleme. Ek dink dat die behandeling van Getuie-pasiënte oor die afgelope 50 jaar dokters gehelp het om meer bewus te word van bloedbesparing gedurende operasies. Dit het hulle ook gehelp om operasies sonder bloedoortappings te doen.” – Giandomenico Biancofiore, direkteur van narkose en resussitasie by die ingewikkelde oorplantingschirurgie-afdeling van die Universiteitshospitaal van Pisa, medeprofessor van narkose en resussitasie by die Universiteit van Pisa
Onderhoud met professor Massimo P. Franchi, M.D.
Universiteit van Padua hou ’n belangrike konferensie om vordering in bloedlose mediese sorg te bespreek
Vyf Kanadese mediese opvoedkundiges lewer kommentaar oor die vooruitgang in bloedlose mediese behandeling